Hverdagshelter - FIVAS
Iraks vann trenger hjelp av alle gode krefter. Iraks Waterkeeper er en kraft å regne med. Nabil Musa la nylig ut på en 4 mil lang svømmetur over Dukan-sjøen for å rette oppmerksomhet mot vannsituasjonen.
Når du tenker på Irak tenker du kanskje ikke først og fremst på vannet som er der. Den første tanken er kanskje heller en tørr ørken og duvende sanddyner.
Boots on the Ground: Nabil Musa er en ekte beskytter av Iraks elver.
Knapt i Kurdistan
I Kurdistan drar familier på piknik til den lille sideelva Zab, som engang slynget seg majestetisk innover i landskapet. Nå er elva kantet med skum fra forurensning, og søppelrester ligger spredd langs bredden. Elver som denne er truet om Iran og de andre nabolandene øker sin utnyttelse av vannet på andre siden av grensa. Elvene som renner ut i Eufrat og Tigris sørger for vanntilgangen i Kurdistan, som videre renner sørover gjennom hele Irak. Iraks naboland Iran, Syria og Tyrkia bygger enten nye dammer eller restaurere gamle på disse elvene. Waterkeepers Irak frykter at det vil føre til at de bruker mer av vannet og at de knappe vannressursene blir enda mer sparsomme i Kurdistan.
Eufrat og Tigris er også elvene som holder liv i våtmarksområdene sør for Bagdad (Fivas skrev om disse i denne artikkelen). Våtmarksområdene har fått beskyttelse som Verdensarv på UNESCOs liste, men om Irak ikke klarer å gjøre nok for å beskytte våtmarksområdene vil UNESCO trekke tilbake statusen. Ikke bare må de hardt pressede myndighetene i Irak regulere utslipp og øke egen innsats, de må også forhandle med nabolandene om vannressurser. Med mektige naboer som Tyrkia og Iran har myndighetene en vanskelig jobb. Det New York baserte nettverket Waterkeeper Alliance hjelper til med å holde fokuset på det livsnødvendige vannet: både i Irak og på Iraks vannressurser på den internasjonale arena.
Uvanlige omstendigheter gir rom for helter som kan vise oss den riktige veien. Nabil er en av disse!